Obchodovanie CFD na akcie a tradičné investovanie do akcií majú niekoľko zásadných rozdielov. Pri investovaní do akcií sa investor stáva ich vlastníkom. Pri obchodovaní CFD uzatvárajú obchodníci zmluvu s brokerom, ktorá im umožňuje dostať alebo zaplatiť rozdiel v cene medzi otvorením a uzavretím obchodu. Jedným z kľúčových rozdielov medzi týmito dvoma spôsobmi obchodovania je marža a prítomnosť pákového efektu. Výberom CFD môže investor otvoriť pozície, ktorých hodnota prevyšuje investovaný kapitál. To môže potenciálne zvýšiť návratnosť investícií, ale tiež prispieť k hlbokým stratám, ak nesprávne odhadnete budúci smer trhu. Využitie pákového efektu nie je možné pri tradičnom obchodovaní s akciami, kde je nutné zaplatiť vopred celú nákupnú čiastku akcie. CFD tiež umožňujú investorom shortovať (predávať akcie na krátko), čo znamená, že môžu profitovať aj z klesajúcich cien, čo nie je možné pri tradičnom obchodovaní s akciami. Pamätajte však na to, že investícia do CFD na akcie je riskantnejšia ako investícia do tradičných akcií.